'ରଙ୍ଗ ଦେ ବସନ୍ତି', 'ଦିଲ୍ଲୀ ୬' ପରି ଫିଲ୍ମ ଭେଟି ଦେଇଥିବା ନିର୍ଦ୍ଦେଶକ ରାକେଶ ଓମପ୍ରକାଶ ମେହରାଙ୍କ ଫିଲ୍ମ 'ମେର ପ୍ୟାରେ ପ୍ରାଇମ ମିନିଷ୍ଟର' ଖୁବ ଶୀଘର ରିଲିଜ ହେବାକୁ ଯାଉଛି । ନିକଟରେ ଫିଲ୍ମର ପ୍ରଥମ ଲୁକ୍ ଜାରି କରାଯାଇଛି । ଏହି ପୋଷ୍ଟରରେ ଫିଲ୍ମର ଲିଜ ଅଭିନେତ୍ରୀଙ୍କୁ ଜଣେ ଛୁଆ ସହିତ ଦେଖିବାକୁ ମିଳିଛି । ଫିଲ୍ମର ଫାଷ୍ଟ ଲୁକ ସହିତ ଫିଲ୍ମର ରିଲିଜ ଡେଟର ମଧ୍ୟ ଖୁଲାସା କରାଯାଇଛି ।
ଫିଲ୍ମ ଚଳିତ ବର୍ଷ ମାର୍ଚ୍ଚ ୧୫ରେ ରିଲିଜ ହେବ । ଟ୍ରେଡ ଆନାଲିଷ୍ଟ ତରଣ ଆଦର୍ଶ ଟ୍ୱିଟ କରି ଫିଲ୍ମର ପୋଷ୍ଟର ସହିତ ଫିଲ୍ମର ରିଲିଜ ଡେଟ ବିଷୟରେ ସୂଚନା ଦେଇଥିଲେ । ପୋଷ୍ଟର ସେୟାର କରି ସେ ଲେଖିଥିଲେ, 'ମେରେ ପ୍ୟାରେ ପ୍ରାଇମ ମିନିଷ୍ଟରର ପ୍ରଥମ ଲୁକ ଜାରି । ଫିଲ୍ମରେ ଅଞ୍ଜଳି ପାଟିଲ ମୁଖ୍ୟ ଭୂମିକାରେ ନଜର ଆସିବେ । ଫିଲ୍ମର ମ୍ୟୁଜିକ ଶଙ୍କ-ଏହସାନ-ଲଏ ଦେଇଛନ୍ତି । ଲିରିକ୍ସ ଲେଖିଛନ୍ତି ଗୁଲଜାର' ।
କହିରଖୁଛୁ ଯେ, ଗତବର୍ଷ ବିଶ୍ୱ ଟଏଲେଟ ଡେ ଅବସରରେ ଏହି ଫିଲ୍ମର ପ୍ରଥମ ପୋଷ୍ଟର ରିଲିଜ କରାଯାଇଥିଲା । ପୋଷ୍ଟରେ ଜଣେ ଛୁଆ ନିଜ ମା' ସହିତ ନଜର ଆସିଥିଲା ।
